— 245 — 



sel leur sera acquis, mais madame y aura la moitié pour ley et 

 à son singulier profit. Item, porront les diz admoisonneurs 

 prendre bois en la forest de Vevre soubz Poloigny, en la Main- 

 gete et autre part es bois de madame pour les amoisonnemens, 

 engins, chenaulx, maintenemenz et ouvraiges neccessaires à la 

 dite salnerie parla main du gruyer ou de son lieutenant. Item, 

 se, le dit terme durant, les diz admoisonneurs, acun ou pluseurs 

 d'iceuls, leurs biens familiaires estoient pour quelcunque cause 

 que ce fust en besoignant pour le fait de la dite saunerie, pour 

 le fait de madame ou du seigneur, madame les fera délivrer à sa 

 mission et gardera de tous dogmaiges, ainssi comme elle feroit 

 ou devroit faire se il la tenoient et gouvernoient à gaiges ou 

 chiez et ou nom de madame. Item, se les diz admoisonneurs 

 faisoient venir de Lombardie ou d'autre part fer neccessaire pour 

 la dite saunerie, madame leur fera passer à sa conduite par tous 

 les peaiges de sa souverainneté, comme elle feroit le sien, se 

 elle le faisoit venir ne porter pour sa besoigne ne pour ses ou- 

 vraiges ; les diz admoisonneurs le paieront ainssi comme elle 

 feroit ; et se li dit fer estoit pris ne arrestez par les gens de ma- 

 dame, les autres seigneurs et gens de la Saunerie de Salins ou 

 d'autre part, es lieux de la souverainneté de madame, elle le 

 fera délivrer à plain es diz admoisonneurs, à sa mission. Et se 

 ainssi estoit que, par la prise et arrest du dit fert, la dite sau- 

 nerie cessast de cuire, la vacation cherra sur madame, en ra- 

 batant de la ferme de leur dit amoisonnement. Et quant leur 

 fert serait à chemin, il le feraient savoir au trésorier de Dole ou 

 à son lieutenant et quelle quantité il en feraient venir nécessaire 

 pour la dite saunerie. Item, le dit terme durant, nuls officiers ne 

 seront mis en la dite saunerie forsque par les diz admoisonneurs. 

 Et en la fin de leur dit adrnoisonnement , madame prendra 

 toutes garnisons et aisément de saunerie neccessaires que 

 les diz admoisonneurs auront et qui surmonteront l'inventoire 

 qui leur en sera bailliez à tauxation de prodommes et d'ou- 

 vriers, en rabatant de la ditte ferme de leur dit adrnoisonnement. 

 Et auront puissance les diz admoisonneurs de gouverner par 

 le dit terme la dite prevosté de Groson par personne ydone et 

 suffisant, et celui que mis y sera oster toutes fois que bon leur 

 semblera. Et porront lassier emplir le cros de la dite saunerie 



